ગુજરાત સરકારે તાજેતરમાં જાહેર કરેલી ગુજરાતના બિનઅનામત વર્ગો માટે શિક્ષણ અને નોકરીઓમાં ૧૦ ટકા આર્થિક અનામત માટેની જોગવાઈનો પાટીદાર અનામત આંદોલન સમિતિના સભ્યોએ ગઈ કાલે વિરોધ કરીને પાટીદારોની સંખ્યાના આધારે અધર બૅકવર્ડ ક્લાસ (OBC)માં આરક્ષણ આપવાની માગણી કરીને આગામી ડિસેમ્બર મહિના સુધીના આંદોલનાત્મક કાર્યક્રમો જાહેર કર્યા છે એટલું જ નહીં, હાર્દિક પટેલને જેલમુક્ત કરવા અને તેની આગેવાનીમાં સરકાર વાટાઘાટો કરે એવી માગણી કરી છે.